text: Бивш служител на ДАНС: Записите не са манипулирани | webcafe.bg
  22.01.2011, 12:56 (обновена 22.01.2011, 13:13)
  Бойко Борисов излъга българския народ, твърди бивш служител на ДАНС
  Изявлението на Росен Миленов
  Депутатите викат Танов и Цветанов за изслушване
  Шефът на митниците Ваньо Танов и вътрешният министър Цветан Цветанов ще бъдат изслушани идните две седмици в комисията по вътрешна сигурност в парламента. Това реши вчера органът на извънредна сбирка. Искането за изслушване дойде първо от БСП и ДПС, а решението се взе единодушно.
  Танов и Цветанов ще отговарят за скандала с изтеклите записи на разговори на Танов с премиера Бойко Борисов, вицепремиера Симеон Дянков и депутати от ГЕРБ. Очаква се Танов да бъде разпитан кои са фирмите, имали протекция от МВР, както самият митничар №1 казва в един от записите.
  Шефът на митниците ще говори и за контрабандата. Депутатите ще изискат от Цветанов доклада за контрабандата, който преди половин година той даде на премиера.
  Разговорите на Бойко Борисов, които се появиха в публичното пространство, не са манипулирани по съдържание, заявява във видеозапис, излъчен в петък вечерта в "Шоуто на Слави" Росен Миленов.
  Призовавам парламентарната подкомисия за контрол на СРС да ме изслуша и ако прецени, да декласифицира моите показания, заяви Росен Миленов.
  Бившият служител на ДАНС предупреди, че след като Бойко Борисов е излъгал българския народ, в момента ще направи това и с европейските ни партньори.
  Той казва още, че като дългогодишен служител е прилагал всички оперативни способи и средства и има причини да твърди, че разговорите, записани с гласа на Бойко Борисов и другите участници във властта, не са манипулирани откъм съдържание.
  Oще: бойко борисов ваньо танов данс злоупотреба излсушване срс цветан цветанов
  2 Boris Loukanov | 22.01.201115:40
  Това е някакъв fake...mock video...поне така ми изглежда...
  1 aissan | 22.01.201115:27
  Не съм специалист , но не е и необходимо , за да съм сигурен , че записите са истински ! Нека Разгледаме фактите : Щеше ли Гоце да изрита Пенов , ако всичко беше манипулирана лъжа ? Не, нямаше !Щеше ли Танов да мълчи като риба цяла седмица , и да се крие от журналистите като ПЛЪХ, докато пържеха , и въртяха на шиш началника му - ББ ? Заради една нищо и никаква измишльотина ? Не ! Нямаше ! Щеше ли Странджев да лъже , като каза , че всичко е автентично , при положение , че вече не е в системата, и няма никакво намерение да се връща там ? Не Нямаше ! Щеше ли Мишо Бирата да си отмени полета , заради това , че някой е казал някаква си абсолютна лъжа по негов адрес ? Не ! Нямаше. . .